**BIUDŽETINĖS ĮSTAIGOS GARGŽDŲ ATVIRO JAUNIMO CENTRO**

**2020 METŲ VEIKLOS ATASKAITA**

1. **JAUNIMO CENTRO PRISTATYMAS**

Biudžetinė įstaiga Gargždų atviras jaunimo centras (toliau – Jaunimo centras), Juridinių asmenų registre įregistruotas 2016 m. vasario 2 d. Buveinės adresas: Klaipėdos g. 74, Gargždai, Klaipėdos raj.

Jaunimo centras naudojasi Klaipėdos rajono savivaldybės patalpomis **Gargžduose:** Klaipėdos g. 74, – atviro darbo su jaunimu veikloms skirta salė, du kabinetai, kūrybinės dirbtuvės ir netoliese Laugalių gatvėje esantis Jaunimo parkas; Kvietinių g. 30, – bendrabutis, skirtas tarptautinių savanorių apgyvendinimui, ir Klaipėdos rajono savivaldybės mero2020-05-28 potvarkiu Nr. T11-205 perduotos patalpos Kvietinių g. 30 pirmame aukšte.

Nuo 2017 m. rugsėjo 1 d. Klaipėdos rajono savivaldybės mero 2017-07-17 potvarkiu Nr. MP-50 Jaunimo centro direktorės pareigas eina Inesa Gaudutytė, kuri nuo 2020 m. sausio 27 dienos yra vaiko auginimo atostogose.

Nuo 2020 m. sausio 27 d. Klaipėdos rajono savivaldybės mero 2020-01-20 potvarkiu Nr. MP-11 Jaunimo centro direktorę pavaduoja jaunimo darbuotoja Deimantė Venckutė.

Jaunimo centras savo veiklą organizuoja vadovaudamasis atvirojo, mobilaus ir skaitmeninio darbo su jaunimu principais ir atsižvelgdamas į jaunimo poreikius. Vykdoma socialinė, prevencinė, ugdomoji-kūrybinė, jaunimo užimtumo veikla, teikiamos pirminės emocinės- psichologinės pagalbos ir lydėjimo paslaugos.

2020 m. numatytos Jaunimo centro prioritetinės kryptys: jauno žmogaus poreikių atliepimas, savanorystės skatinimas, verslumo galimybių ieškojimas, tarpinstitucinis bendradarbiavimas, tarptautiniai projektai, mobilus darbas su jaunimu. Pagrindinis metų tikslas – sudaryti sąlygas jaunuolių saviraiškos poreikių tenkinimui, per įvairiapusę patirtinę, tarptautinę, savanorišką veiklą, ugdant kūrybines galias ir gebėjimus, bei tobulinant atviro darbo su jaunimu veiklos formas.

Jaunimo centre, 2020 m. gruodžio 31 d. duomenimis, turimas pareigybių skaičius – 8. Darbuotojai: jaunimo darbuotoja, l. e. direktorės pareigas, buhalteris, 6 jaunimo darbuotojai (5,5 etato) ir ūkvedys.

Nuo 2020 m. lapkričio 2 dienos Jaunimo centre įdarbinta jaunimo darbuotoja darbui su psichologinėmis konsultacijomis (0,5 etato), finansuojama iš projektinių lėšų. Nuo 2020 m. lapkričio 9 dienos Jaunimo centre įdarbinta jaunimo darbuotoja darbui su projektais ir jaunimo konsultavimu, išlaikoma iš vaiko auginimo atostogose esančios direktorės D. U. lėšų (1 etatas).

**II. JAUNIMO CENTRO BIUDŽETAS**

**1 lentelė: Per finansinius metus gautos lėšos, jų šaltiniai ir lėšų panaudojimas pagal išlaidas**

|  |  |  |  |
| --- | --- | --- | --- |
| Finansavimo šaltinis | Gauta lėšų suma per metus, Eur | Panaudota lėšų suma per metus Eur | Panaudojimas pagal išlaidų rūšį |
| Savivaldybės biudžetas (kartu su S lėšomis) | 91 420,73 | 91 420,73 | Darbo užmokestis ir socialinis draudimas |
| 19 250,70 | 19 250,7 | Prekių ir paslaugų naudojimas |
| 0,00 | 0,00 | Ilgalaikis turtas |
| Savivaldybės administracija (Projektai) | 13 020,00 | 13 020,00 | Prekėms ir paslaugoms |
| Valstybės biudžetas (JRD) | 3 920,00 | 3 920,00 | Darbo užmokestis ir socialinis draudimas |
| Valstybės biudžetas (JRD) | 18 810,00 | 18 810,00 | Prekėms ir paslaugoms |
| Lėšos už paslaugas ir nuomą iš biudžetinių įst. | 1 302,00 | 1 302,00 | Prekėms ir paslaugoms |
| Tarptautinių organizacijų lėšos | 18 743,9 | 1 302,87 | Darbo užmokestis ir socialinis draudimas |
| Tarptautinių organizacijų lėšos |  | 2 189,50 | Prekėms ir paslaugoms |
| Parama | 255,40 | 436,40 | Prekėms ir paslaugoms |
| **Iš viso:** | 166 722,73 | 151 652,20 | - |

**2 lentelė: Jaunimo centro pritrauktos papildomos lėšos iš kitų šaltinių**

|  |  |  |  |
| --- | --- | --- | --- |
| **Lėšų šaltinis** | **2018 m.** | **2019m.** | **2020m.** |
| Projektai VB | 7 139,18 | 10 000,00 | 5 600,00 |
| Projektai iš SB | 3 430,00 | 5 810,00 | 7 420,00 |
| Parama | 650,00 | 930,00 | 0,00 |
| ES | 11 366,00 |  |  |
| Lėšos už paslaugas (kartu su gautomis iš biudžetinių įst.) | 1 680,00 | 11 095,00 | 2 085,22 |
| 2 proc. parama | 146,63 | 231,73 | 255,40 |
| Tarptautinis savanorių projektas |  |  | 18 743,90 |
| JRD projektai |  | 12 212,00 | 22 730,00 |
| Jaunimo vasaros akademija |  | 17 000,00 |  |
| **Iš viso:** | **24 411,81** | **57 278,73** | **56 834,52** |

**III. JAUNIMO CENTRO TURTAS**

2020 m. gruodžio 31 d. duomenimis, Jaunimo centro ilgalaikio turto likutinė vertė –38 934,92 Eur. Per ataskaitinį laikotarpį iš Savivaldybės biudžeto Jaunimo centras neįsigijo naujo ilgalaikio turto.

**IV. JAUNIMO CENTRE TEIKIAMOS PASLAUGOS, SUTEIKTŲ PASLAUGŲ GAVĖJAI**

**4.1. Lankytojai**

Nuo 2020 m. sausio mėn. 1 d. Jaunimo centro bendras unikalių lankytojų skaičius – 724 unikalūs jaunuoliai, atėję bent vieną kartą į Jaunimo centrą. Nuolatinių lankytojų skaičius (atėjusių bent 1 kartą savaitėje) – 105 jaunuoliai. Bendras apsilankymų skaičius – 2 775. Lankytojų amžius 14 – 29 m. Pagal amžiaus grupes jaunuoliai pasiskirsto taip: 14‒18 m. – 317, 19‒24 m. – 159, 24‒29 m. – 39, virš 29 m. – 214, amžius nenustatytas – 209. Per dieną apsilankančių jaunuolių vidurkis – 12. Pagal lytį Jaunimo centro lankytojai pasiskirsto taip: merginos 376 ir 348 vaikinų. Nustatytas mažiau galimybių turinčių lankytojų skaičius – 114, turintys žalingų įpročių – 209.

Mobilus darbas su jaunimu nuo 2020 m. sausio 1 d. buvo vykdomas Veiviržėnuose, Priekulėje, Dauparuose, Lapiuose, Girininkuose ir Agluonėnuose.

Per ataskaitinį laikotarpį mobilaus darbo su jaunimu veiklose dalyvavo 475 unikalūs jaunuoliai, iš jų moterų – 207, vyrų – 268. Iš jų mažiau galimybių turinčių lankytojų skaičius – 17, turintys žalingų įpročių – 91. Bendras apsilankymų skaičius – 1401. Jaunuolių pasiskirstymas pagal amžių: iki 14 m. – 20; 14– 18 m. – 224; 19–24 m. – 50; nenustatyta – 181. Unikalių jaunų žmonių, su kuriais palaikomas reguliarus kontaktas, skaičius –156.

**1 diagrama: Lankytojų skaičius Jaunimo centre 2016, 2017, 2018, 2019 ir 2020 metais**

Jaunimo centre taikomi atviro darbo su jaunimu metodai: informavimas, konsultavimas, lydėjimas, savanorystės skatinimas, renginiai, mokymai, amatų dirbtuvės, protų mūšiai, stovyklos, žygiai, filmų vakarai ir naktys, sportinė veikla, meno terapijos užsiėmimai, merginų savitarpio pagalbos grupė, muzikinė veikla, stalo žaidimai, tarpasmeninis kontaktas, orientacinės varžybos, merginų ir vaikinų vakarai ir daug kitų naudojamų metodų.

**4.2. Savanorystė**

2020 metais plane buvo numatyta Jaunimo centre priimti­ 4 nacionalinius ir 2 tarptautinius savanorius. Jaunimo centre savanoriavo 6 ilgalaikiai savanoriai ir baigė 6 mėnesius trukusią Jaunimo savanorišką tarnybą. Taip pat Jaunimo centre savanoriavo 4 trumpalaikiai mūsų rajono savanoriai. Vystoma tarptautinė savanorystė. Pagal Jaunimo tarptautinės bendradarbiavimo agentūros projektą „#jaunimas veža“ ilgalaikę (12 mėn.) savanorystę atlieka vaikinai iš Vokietijos ir Albanijos. Jaunimo centras taip pat įgijo priimančios, siunčiančios ir koordinuojančios organizacijos statusą ir akreditaciją 7 metams. Todėl, bendradarbiaudami ir kurdami rajonui pridėtinę vertę, parengėme tarptautinį projektą „Savanorystė Visuomenės sveikatos biure“ pagal kurį nuo 2020-12-29 savanoriauti metus truksiančioje programoje atvyko mergina iš Serbijos.

**4.3. Darbo rinka**

Bendradarbiaujant su Klaipėdos rajono užimtumo tarnyba Jaunimo centre stažuotes, skirtas stažuotojo darbo įgūdžiams ar profesinei kvalifikacijai kelti, atkurti bei tobulinti, atliko 4 jauni žmonės.

Bendradarbiaujant su Klaipėdos profesinio ugdymo įstaiga, profesinę praktiką Jaunimo centre atliko 3 jauni žmonės.

Bendradarbiaujant su Klaipėdos aukštojo mokslo įstaigomis, praktiką atliko 2 studentai.

Su Jaunimo centro pagalba įsidarbino 8 jaunuoliai. Su mobilių jaunimo darbuotojų pagalba darbą rado 4 jaunuoliai.

**4.4. Paslaugos jaunimui**

Kasmet siekiama sudaryti didesnes galimybes prisidėti prie jaunimo socialinės atskirties mažinimo, konstruktyvaus dalyvavimo visuomeniniuose procesuose, jaunimo įsitraukimo į jam naudingą ir prasmingą veiklą, darbo rinkai reikalingų įgūdžių ugdymo ir didesnių karjeros galimybių užtikrinimo, socialinių ir gyvenimo įgūdžių ugdymo. Jaunuoliai, dalyvaudami Jaunimo centro veiklose, yra skatinami konstruktyviai kurti ateitį, ugdyti sveiką gyvenseną, įgyti įvairių profesinių bei amatų kompetencijų.

Jaunimo centras orientuojasi į rizikos grupėms priklausančius jaunus žmones, tuo pačiu ir į NEET (niekur nesimokantis ir nedirbantis jaunimas). Per metus jaunimui suteiktos 140 jaunimo informavimo ir 67 konsultavimo paslaugos. 6 jaunuoliams suteiktos minimalios priežiūros paslaugos, 4 jaunuoliai lydėti dėl elgesio pokyčio, 46 jaunuoliai nukreipti pas psichologą. Dalyvauta 6 atvejo vadybos posėdžiuose ir Vaiko gerovės komisijos 9 posėdžiuose. Keturis kartus dalyvauta atvejo analizėse su kitų atvirų jaunimo centrų darbuotojais.

Ataskaitiniu laikotarpiu atliktos 2 apklausos: „Jaunimo centro lankytojų pasitenkinimo teikiamomis paslaugomis apklausa“ ir „Mobilių jaunimo taškų lankytojų pasitenkinimo teikiamomis paslaugomis apklausa“. Abiejų apklausų rodikliai apibendrinti ir išanalizuoti paslaugų tobulinimui.

Visose Klaipėdos rajono mokyklose 8­12 klasių mokiniams buvo pravestos klasės valandėlės, kuriose jaunuoliai buvo informuoti apie savo galimybes veikti vietiniu, nacionaliniu ir tarptautiniu lygmeniu.

Suorganizuota internetinė --konferencija „Jauno žmogaus pasaulis 2020“, kuri truko dvi savaites ir pritraukė daugiau nei 20 tūkstančių jaunų žmonių iš rajono ir nacionaliniu lygmeniu.

2020 m. vasarį, Jaunimo centre lankėsi SADM viceministras ir Jaunimo reikalų departamento atstovai, atsidėkojo už Jaunimo centro veiklą.

2020 m. Jaunimo reikalų departamento, SADM ir LR Prezidentūros diskusijose mūsų jaunimo darbuotojai buvo pakviesti atstovauti Lietuvos jaunimo centrams-, pasidalintii savo patirtimi apie atvirąjį darbą su jaunimu.

Prisidėta prie leidinio „Lytinis švietimas Lietuvoje“ išleidimo, kartu su SADM ir Jaunimo reikalų departamentu.

**3 lentelė. Jaunimo centro dalyvavimas stovyklose**

|  |  |  |  |
| --- | --- | --- | --- |
| Eil. Nr. | Stovyklos pavadinimas | Data | Dalyvių skaičius be vadovų |
| 1 | 3 dienų mobilaus darbo stovykla | 2020- 06- 22/24 | 20 |
| 2 | Patyriminė AJC stovykla | 2020-07-27/29 | 30 |
| 3 | Klaipėdos moksleivių saviraiškos centro stovykla ,,Jaunasis žvalgas“ | 2020-07-05/11 | 20 |
| 4 | Asociacijos ,,Kuršis“ stovykla ,,Jaunasis kuršis“ | 2020-08-10/14 | 50 |
| 5 | 5 dienų mobilaus darbo stovykla ,,Mobili vasara 2020“ | 2020-08-24/28 | 39 |

Jaunimo darbuotojai ataskaitiniu laikotarpiu įgyvendino ir suorganizavo 280 įvairias veiklas jaunimui (sportinius turnyrus, maisto gaminimo užsiėmimus, pilietiškumo akcijas, susitikimus su įvairių sričių specialistais, filmų vakarus, protų mūšius, jaunimo renginius, prevencinius renginius ir akcijas ir kt.). Suorganizuoti 5 jaunimo masiniai renginiai: Kovo 11 d. žygis aplink Gargždus, Humanitarinės pagalbos mokymai socialiniams darbuotojams Klaipėdos rajone, Gatvės muzikos diena, Rugsėjo 1-osios šventė „Vienu ritmu“ ir konferencija „Jauno žmogaus pasaulis“.

**4.5. Jaunimo informavimas ir konsultavimas, individualus darbas su jaunuoliais ir tėvais**

2018 m. Jaunimo centre įsteigtas jaunimo informavimo ir konsultavimo taškas „Eurodesk“. Per 2020 metus jaunimui suteiktos 207 individualios konsultacijos.

Jaunimo centre jaunimo darbuotojai suteikė 106 individualias konsultacijas jaunuoliams, mobiliame darbe suteiktos 95 konsultacijos kaimiškų vietovių jaunimui. Konsultacijų temos: studijų pasirinkimas, darbas, santykiai poroje, santykiai šeimoje, motyvacija, savanorystė, mokslai, finansai, fizinė ir emocinė sveikata, narkotinių medžiagų ir alkoholio prevencija. Suorganizuoti susitikimai su 42 jaunuolių tėvais. Užvestos ir pildomos 6 jaunuolių lydėjimo bylos.

**V. JAUNIMO CENTRE ATLIKTI PATIKRINIMAI, JŲ REZULTATAI**

2020 m. birželio 22 d., vadovaujantis Klaipėdos rajono savivaldybės administracijos Centralizuoto vidaus audito skyriaus 2020 metų veiklos planu, vykdant Centralizuoto vidaus audito skyriaus patarėjo, pavaduojančio skyriaus vedėją, 2020 m. birželio 15 d. pavedimą Nr. Ca-2, Centralizuoto vidaus audito skyriaus patarėja Edita Lesovaja atliko vidaus auditą, kurio tikslas buvo įvertinti jaunimo centro vidaus kontrolę. Jaunimo centro vidaus tvarka buvo įvertinta patenkinamai. Vadovaujantis pateiktomis išvadomis buvo ištaisyti visi trūkumai.

**VI. DIREKTORIAUS VEIKLA ĮGYVENDINANT TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

Jaunimo centras vykdo veiklą vadovaudamasis atvirojo, mobilaus ir skaitmeninio darbo su jaunimu principais. 2020 metais vystė tarpinstitucinį bendradarbiavimą, užmezgė kontaktus ne tik su Klaipėdos rajono įstaigomis, bet ir su apskrityje veikiančiomis įstaigomis, tarnybomis, kurios rūpinasi jaunimo gerove. Ataskaitiniu laikotarpiu Jaunimo centro darbuotojai kvalifikaciją kėlė 18 kartų. Aktyviai vykdoma viešinimo komunikacija, glaudžiai bendradarbiaujama su žiniasklaida.

**9 lentelė. Jaunimo centro dalyvavimas, narystė darbo grupėse, komisijose**

|  |  |  |
| --- | --- | --- |
| **Eil. Nr.** | **Komisijos, darbo grupės, narystė** | **Atstovai** |
| 1 | Jaunimo reikalų taryba | Deimantė Venckutė |
| 2 | Bendruomeninių organizacijų taryba | Aidas Kryževičius |
| 3 | Vaiko gerovės komisija | Aidas Kryževičius |
| 4 | LiJOT „Eurodesk“ tinklas, įkurtas jaunimo informavimo ir konsultavimo taškas nuo 2018-01-30 | Aušra Šuišelienė |
| 5 | Europos savanorių tarnybos akreditacija kaip priimančios, siunčiančios ir koordinuojančios tarptautinius savanorius | Deimantė Venckutė |
| 6 | Klaipėdos rajono savivaldybės narkotikų kontrolės ir nusikalstamumo prevencijos komisija | Aušra Šuišelienė |
| 7 | Šeimų atvejo vadybos darbo grupė | Deimantė Venckutė, Aidas Kryževičius |
| 8 | Klaipėdos rajono savivaldybės kultūros taryba | Deimantė Venckutė |

**10 lentelė. 2020 metais Jaunimo centre įgyvendinti projektai**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Projekto vertė**  **Eur** |
| 1 | Mobilus darbas Klaipėdos rajone | Jaunimo reikalų departamentas | 7 230 |
| 2 | Auksinės lemputės 2020 | Klaipėdos rajono savivaldybė | 2 150 |
| 3 | Mobili vasara 2020 (1) | Klaipėdos rajono savivaldybė | 1 500 |
| 4 | Mobili vasara 2020 (2) | Klaipėdos rajono savivaldybė | 5 600 |
| 5 | #Ištrūk | Jaunimo reikalų departamentas | 1 550 |
| 6 | Savižudybės prevencijos projektas-konferencija „Jauno žmogaus pasaulis“ | Klaipėdos rajono savivaldybė | 2 740 |
| 7 | Jaunimo renginys „Vienu ritmu“ | Klaipėdos rajono savivaldybė | 2 000 |
| 8 | Kino filmai po atviru dangumi | Klaipėdos rajono savivaldybė | 570 |
| 9 | #Jaunimasveža | Tarptautinių organizacijų lėšos | 1 2501,3 |
| 10 | Emocijos, spalvos ir aš | Klaipėdos rajono savivaldybė | 460 |
| 11 | Savanorystė Visuomenės sveikatos biure | Klaipėdos rajono savivaldybė | 6 242,6 |
|  |  | **Iš viso:** | **56 493,9** |

**VII. PROBLEMOS, SUSIJUSIOS SU JAUNIMO CENTRO VEIKLA IR SIŪLOMI PROBLEMŲ SPRENDIMO BŪDAI**

Jaunimo parke, norint sumontuoti scenos techniką ar aikštėje organizuoti įvairias veiklas, susiduriama su privažiavimo problema. Reikalingos lėšos privažiavimui prie estrados scenos ir stovėjimo vietų įrengimui. Reikalinga įrengti 5 m pločio 200 m žvyro kelią su galimybe statyti automobilius dešinėje kelio pusėje ir 10 x 8 m ploto automobilių stovėjimo aikštelę scenos galinėje pusėje. Reikalingos lėšos projektui ir rangos darbams apie 48 500 Eur.

Nuo 2019 m. spalio mėn. Klaipėdos rajono savivaldybė pagal panaudos sutartį Jaunimo centrui skyrė automobilį mobiliam darbui su jaunimu. Tai yra laikinas sprendimas. Yra poreikis mažam autobusiukui jaunimo darbuotojams vykti į mobilias darbo vietas, taip pat su kuriuo būtų galima transportuoti garso aparatūrą, didesnes priemones, vežti jaunuolius į veiklas bei stovyklas.

Jaunimo centras yra vertinamas kaip vienas pažangiausių Lietuvoje. Tačiau pagal turimą darbuotojų skaičių turime tik vieną mobilią komandą ir paslaugas jaunimui teikiame tik 6 seniūnijose iš 11. Žinant rajono specifiką, atsižvelgiant į socialinių darbuotojų, atvejo vadybininkų ir paties jaunimo (karantino metu dirbant skaitmeniniu būdu buvo mezgamas kontaktas su viso rajono jaunuoliais, mokyklomis), itin reikalinga dar viena mobili komanda. Tuomet jaunimo darbuotojai galėtų dirbti visose seniūnijose. Mobiliai komandai, galinčiai dirbti dar 5 seniūnijose pilnais etatais, reikalingas lėšų poreikis per metus – 28 tūkst. eurų.

Jaunimo darbuotoja, l. e. direktorės pareigas Deimantė Venckutė